ÉrdKultúra

Galéria Kertkoncert: Balla - Cz.K. (Platon Karataev duó)
2024-09-28 19:00 - 22:30 UTC | GALÉRIA, Alsó utca 2., Érd, 2030, Magyarország
Galéria Kertkoncert: Platon Karataev duó az Érdi Galéria kertjében
2022 elején jelent meg a Platon Karataev harmadik nagylemeze, a Partért kiáltó, amelynek dalaiban a zenekar tovább merül, és a létezés magját igyekszik körbejárni: módosult tudatállapotokban bolyonganak, találkoznak a határtalannal, valamint szembenéznek önmagunkkal és az elmúlással is. A dalok ezúttal duó felállásban csendülnek fel, az új album számai mellett korábbi szerzemények is elhangzanak majd, de a készülő negyedik lemezbe is bepillantást nyerhetünk.

2024.09.28. szombat
Kapunyitás: 18.00Koncertkezdés: 19.00

Jegyár: 3500 Ft

Online jegyvásárlás: https://szepesmk.jegyx1.hu/…/galeria-kertkoncert…

A belépőjegy tartalmaz egy pohár bort vagy egy üveg sört, vagy üdítőt is.
Italkínálatról és perecről a Köleses Söröző gondoskodik.

Úgy táncolnék veled!
2024-09-28 19:00 | PARKVÁROS, Gépész u. 14., Érd, 2030, Magyarország
Az esemény technikai okok miatt elmarad!

Úgy táncolnék veled!
Tánclehetőség egyedülállóknak és pároknak. Sajátítsátok el közismert táncok alapjait ismét egy fergeteges táncesten!
Széchenyi Petra és Széchenyi Krisztián mindketten a Táncművészeti Egyetemen végzett professzionális táncművészek, akik Kanadától Japánig áttáncolták a világot és most itt vannak, hogy nektek is tanítsanak néhány lépést.
Roki, salsa, keringő, tangó vagy esetleg disco?
Gyertek és kóstoljatok bele a különböző stílusokba, hogy a következő buliban már ti lehessetek a táncparkett ördögei!
Érdeklődés: +36703239284, díj: 2500 Ft/fő

Elmarad!-Böbe mindent elintéz Érden
2024-09-28 18:00 - 19:00 | SZEPES, Alsó u. 9., Érd, 2030, Magyarország
Az esemény elmarad!
Zenés kabaré vígjáték, rengeteg slágerrel Cseke Katinka és Zsiga László előadásában.

Online jegyek itt!

szociopoly - interaktív színházi társasjáték
2024-09-28 17:00 - 18:00 | PARKVÁROS, Gépész u. 14., Érd, 2030, Magyarország
A Szociopoly egy észak-magyarországi kistelepülésen játszódik. Szereplői a településen élő emberek: a falu elitje, az ott működő intézmények dolgozói és a faluban élő (többségében szegény) emberek, akik közül néhányat színészek alakítanak, de a falu lakóinak többségét a nézők személyesítik meg. A darabban négy hetet játszunk végig, ami alatt a résztvevőknek meg kell élniük a játék adta keretek között: két gyereket nevelnek, munkanélküliek, esetleg közmunkára vagy alkalmi munkára számíthatnak, de minden héten be kell vásárolniuk, ki kellene fizetniük a lakásuk rezsijét, illetve az esetlegesen felmerülő más kiadásaikat is. A játék elején megkapják az összes olyan segélyt, támogatást, amihez ma Magyarországon egy ilyen család hozzájuthat. A darab rövid jelenetek sora: a néző van, hogy egy orvosi váróban találja magát, ahol ő is a jelenet szereplőjévé válik, és eldöntheti, hogy kiváltja-e a neki felírt gyógyszert, vagy sem? Tanúja lehet egy beszélgetésnek, ahol a helyi vállalkozó munkát ajánl valakinek, majd őt is megszólítja: akar-e jönni dolgozni, és ha igen, milyen feltételekkel? Hogy éppen milyen szituációba kerül a néző, azt mindig a szerencse dönti el.
Játsszák: Bass László, Herczeg Tamás/Fábián Gábor, Hay Anna/Sipos Vera, Jaskó Bálint
Rendező: Fábián Gábor
Az előadás időtartama 2,5 óra, a résztvevők létszáma 16- 60 fő, korhatár 16 év felettJegyár: 4000 FtJegyvásárlás online: https://szepesmk.jegyx1.hu/eloadas/3557/szociopoly—interaktiv-szinhazi-tarsasjatek?fbclid=IwY2xjawEsHaVleHRuA2FlbQIxMAABHZ8qLMSuzqURdjm5_sPAHirqLlbEocoTzW-lplSiNFv12PtZl0_q0402ZQ_aem_MCj1gSSSmqSsQcsqit6idA

A Szociopoly 2016-ban a VIII. Kaposvári ASSITEJ Nemzetközi Biennálén elnyerte a legjobb előadásnak járó Üveghegy-díjat.

Érdi Szüret
2024-09-28 14:00 - 20:00 | SZEPES, Alsó u. 9., Érd, 2030, Magyarország
ELMARAD!

A hétvégi előrejelzések szerint a rendezvény napján várhatóan szeles, esős idő lesz, ezért a szervezők úgy döntöttek, hogy a rendezvény elmarad.
Megértésüket köszönjük!

Örömmel értesítünk mindenkit, hogy 2024 szeptember 28-án ismét megrendezésre kerül az Érdi Szüret, a történelmi és gyönyörű Érd ófalusi pincesoron.
PROGRAMOK 15:00 Bűvész show és bohóc műsor16:00 Megnyitó, beszédet mond:– Dr. Csőzik László / Érd Megyei Jogú város polgármestere– Mojzer György / Plébános– Martonosi Tamás / Pincetulajdonosok Egyesülete elnöke16:00 Néptánc16:30 Szőlőtaposás – Préselés – Must kóstoltatás20:00 Dj Lenox / Warm Up Dj Set21:00 BÁRÁNY ATILLA / Dance I Said – Classic House set22:30 Dj Szeder00:30 Dj Lenox01:30 Max Varion
– Egésnapos népi játékos játszóház a gyerekeknek– Érdi Civil állatmentők hüllőbemutatója– Mini póni lovaglás– Kézműves foglalkozás a Party Ballon Érd jóvoltából– Nyitott pincék – borkostoltatás
14:00-22:00 KISVONAT indul Érd központból a Budai úti buszmegállóból!

Francba a problémákkal! - Elmarad
2024-09-27 19:00 | PARKVÁROS, Gépész u. 14., Érd, 2030, Magyarország
Az előadás technikai okok miatt elmarad
Részletek és jegyvásárlás: https://neleta.hu/parkapcsolat2024

Fr@ncba a problémákkal! című előadás Érden.
Előadás időpontja: 2024.09.13.Péntek, 19:15-21:00
Érd, Parkvárosi Közösségi Ház
Miért nem tudjuk megbeszélni a problémákat?
Honnan tudom, hogy képesek vagyunk-e újra örömmel együtt élni?
A pároddal töltött idő kellene a felszabadító, örömélmény legyen az életedben, úgy mint amikor megismerkedtetek.
A jelenlegi kapcsolatok ennek ellenére „csupán” a problémák és feladatok megoldásáról szólnak, ami már mindenkinek nagyon egyhangú és fárasztó.
Mit ront el a legtöbb pár, hogy ez így alakul?
A férjemmel a válásunk után a káoszból és gyűlöletből hoztuk vissza a kapcsolatunkat, amelyet 2 alaptechnikával kezdtünk el.
Erről tartunk egy kivételes előadást, melyben átadjuk ezt a 2 alaptechnikát, aminek segítségével elfelejtheted, sőt könnyen megoldhatod a feladatokat, és közelebb kerülhetsz a párodhoz!
Ugye te is meg akarod ismerni ezt a 2 technikát, és ott leszel, 2024. szept. 13-án, 19:15-kor?
Várunk szeretettel,
Takács Neléta és Takács Zoltán
Részletek és jegyvásárlás: https://neleta.hu/parkapcsolat2024

Megnyitó – Eltemetett és megvalósult álmok – Eőry Emil emlékkiállítás
2024-09-27 18:00 - 20:00 | GALÉRIA, Alsó utca 2., Érd, 2030, Magyarország
Az Érdi Galéria meghívja Önt és barátait Eőry Emil Eltemetett és megvalósult álmok című emlékkiállításának megnyitójára, 2024. szeptember 27-én, pénteken, 18 órára.
A megnyitón köszöntőt mond dr. Csőzik László, Érd Megyei Jogú Város polgármestere.
A kiállítást megnyitja Verba Andrea művészettörténész.
A megnyitón közreműködik Győrffy Gergely hegedűművész.
Az Eltemetett és megvalósult álmok – Eőry Emil emlékkiállítás Eőry Emil gazdag életművének utolsó alkotásait mutatja be. A tárlat a sokrétű, különböző műfajokban otthonosan mozgó, Érd városához szorosan kötődő – a helyiek számára a városi címer tervezőjeként, valamint a város köztereinek arculatát formáló szobrok alkotójaként is jól ismert – szobrász- és festőművész elmúlt évtizedben készített kisplasztikáit, valamint önarcképeinek késői sorozatát mutatja be.
Kurátor: Nagy Barbara művészettörténész
A műveket válogatta a művész előzetes tervei alapján: Nagy Barbara és ifj. Eőry Emil
Szervezés: Rosta Helga múzeumpedagógus, Varga Katalin művészeti vezető
Látványterv, design: Varga Gábor Farkas grafikus
Felelős vezető: Vermes Zoltán mb. igazgató
A kiállítás megtekinthető 2025. január 11-ig, az Érdi Galéria nyitvatartási idejében (szerda: 12.00-20.00 óráig, csütörtök-péntek-szombat: 10.00-17.00 óráig).
További információ a kiállításról és a programokról: https://erdkultura.hu/event/eory-emil-emlekkiallitas/

Eszterlánc Klub- „Hull az elsárgult levél”
2024-09-26 14:00 - 17:00 | PARKVÁROS, Gépész u. 14., Érd, 2030, Magyarország
Eszterlánc Klub- „Hull az elsárgult levél”- nyárbúcsúztató örökzöld melódiák.
Minden hónap utolsó csütörtök délutánján, változó zenés műsorral várja Szigeti Eszter a kikapcsolódásra vágyó érdeklődőket.
A részvétel ingyenes!

Szárnyaló Sólymok Haikucsoport
2024-09-26 11:00 - 17:00 | PARKVÁROS, Gépész u. 14., Érd, 2030, Magyarország
Minden kedves érdeklődőt szeretettel várunk!

Memória torna 5/1. alkalom
2024-09-25 10:00 - 17:00 | SZEPES, Alsó u. 9., Érd, 2030, Magyarország
Memória torna 5/1. alkalom – Az 5 alkalmas foglalkozás-sorozaton a részvétel regisztrációhoz kötött!
Az esemény az Idősen, aktívan Érden programsorozat keretein belül valósul meg.
A részvétel az érdi 65 év felettieknek ingyenes!

A MASZK és az FME bemutatja: Primadonnák
2024-09-21 19:00 - 22:00 | SZEPES, Alsó u. 9., Érd, 2030, Magyarország
Ken Ludwig:
PRIMADONNÁK
-vígjáték-
Játékidő: 1 óra 50 perc egy szünettel
A MASZK és az FME bemutatja:
Jack és Leo -a két állástalan angol Shakespeare-színész-, hogy eljussanak Hollywoodba, ahhoz 1500 dollárra lenne szükségük. A segítség egy újsághirdetés formájában érkezik: egy idős hölgy elveszett, utoljára kisgyerekként látott, Angliában felnőtt rokonait keresi, Maxet és Alexet, hogy rájuk hagyja tekintélyes vagyona jelentős részét. A két cimbora kapva kap az alkalmon, úgy döntenek kiadják magukat a keresett örökösöknek. Csakhogy kiderül, hogy Max és Alex lány: Maxine és Alexandra. Egy munkára áhítozó színésznek ez nem lehet akadály. Női ruhában kopogtatnak hát az idős hölgy házának kapuján, és ezzel kezdetét veszi a fordulatokban, leleményességben és persze szerelemben gazdag szórakoztató vígjáték.
Szereposztás:
Leo/Max – Bitó Péter
Jack/Alex – Kozma Milos Noel
Kate – Nagy-Provoda Nóra
Audrey – Csillag Zoé/Vörös Virág
Duncan – Iváncsics Zsolt
Doki – Sári Csaba
Florence – Pál Mónika/Héhn Csilla
Butch – Hegedüs Áron
Kalauz – Keresztes Gábor
Fordította: HAMVAI KORNÉL I Díszletterv: VÉKONY VERONIKA, HORVÁTH GÁBOR I Koreográfus: KELEMEN MÁRTA I Játékmester: BITÓ PÉTER I RENDEZŐ: KOZMA MILOS NOEL
A színdarabot Magyarországon a THEATRUM MUNDI Színházi és Irodalmi Ügynökség képviseli – theatrum-mundi.hu
Film Mindenkinek Egyesület
Jegyek az előadás előtt a helyszínen is kaphatóak.
Az előadás előtt és közben a büfé üzemel.

Pazár Anna - LÉTELEM KÉPEK
2024-09-21 15:00 - 17:00 | PARKVÁROS, Gépész u. 14., Érd, 2030, Magyarország
Kiállításmegnyitó
Az élet és a történések szövevényében minden a mindennel keveredik, gyakran túl nővik a még befogadható limitet. Csakúgy, mint a színek világában, azok egyenszürkévé válva kiolthatják egymást, vagy épp öncélúan harsányan ütik egymást. Az ilyenféle szélsőségek sohasem izgattak, annál inkább a lét éltető harmóniája. Melyeket a fizikai és morális lét alapvetéseiben látok.
Lételem képeim ezek kifejezései.

Rajzos-festő foglalkozás gyerekeknek
2024-09-21 09:00 - 17:00 | PARKVÁROS, Gépész u. 14., Érd, 2030, Magyarország
Rajzos-festő foglalkozás gyerekeknek a Parkvárosi Közösségi Házban – szeptember 21-én, október 19-én, november 23-án; szombat délelőtt 9 órától 13 óráig!
A foglalkozások témája nem egymásra épül, lehet 1-1 alkalommal is jönni.
7 – 12 éves, alkotásra nyitott gyermekeket várom szeretettel!
A foglalkozásokon festünk akrilfestékkel, akvarellel. A száraz technikák közül olajpasztell, szén és porpasztell illetve kollázstechnika rejtelmeiben merülünk el.
A program további részletei Festés gyerekeknek – bohemkuckom.hu oldalon olvashatóak.
Érdeklődni és jelentkezni a fenti honlapon, info@bohemkuckom.hu e-mail címen vagy Szegedy Tamaránál a 20/226-2853 telefonszámon lehet!”

Egészségére! Növényi esszenciák
2024-09-19 14:00 - 17:00 | SZEPES, Alsó u. 9., Érd, 2030, Magyarország
Egészségére! Növényi eszenciák – előadás az illóolajokról és felhasználásukról a mindennapokban (Vásárlási lehetőséggel!)
Az esemény az Idősen, aktívan Érden programsorozat keretein belül kerül megrendezésre.
A részvétel az érdi 65 év felettieknek ingyenes!

Rendhagyó történelemóra: Híres bűnesetek a 19. században
2024-09-18 14:00 - 17:00 | SZEPES, Alsó u. 9., Érd, 2030, Magyarország
Az előadás az Idősen, aktívan Érden programsorozat keretein belül valósul meg.
A részvétel az érdi 65 év felettieknek ingyenes!

Senior Könyvklub: Agatha Christie- ÉLETEM
2024-09-18 10:00 - 17:00 | PARKVÁROS, Gépész u. 14., Érd, 2030, Magyarország
Az előadás az Idősen, aktívan Érden programsorozat keretein belül kerül megrendezése.
A részvétel az érdi 65 év felettieknek ingyenes!

Demencia Kávézó
2024-09-17 17:00 | SZEPES, Alsó u. 9., Érd, 2030, Magyarország
A memóriánk fejlődése és változása életünk során. Mit kell tudni a memóriazavarokról és hogyan őrizhetjük meg memóriánkat? Egyszerű kérdések és rövid válaszok a demenciáról
Az esemény az Idősen, aktívan Érden programsorozat keretein belül valósul meg.
A részvétel az érdi 65 év felettieknek ingyenes!

Senior Társasjáték és Kártyaklub
2024-09-17 10:00 - 17:00 | PARKVÁROS, Gépész u. 14., Érd, 2030, Magyarország
Az esemény az Idősen, aktívan Érden programsorozat keretein belül kerül megrendezésre.
A részvétel az érdi 65 év felettieknek ingyenes!

Énekelj! - ingyenes filmvetítés (filmváltozás)
2024-09-15 15:00 - 17:00 | GALÉRIA, Alsó utca 2., Érd, 2030, Magyarország
AZ ESEMÉNY BETELT!
A X. AVL-Érdi Jazz Fesztivál részeként:
Szeptember 15.-én 15 órától Énekelj! ingyenes mesefilmvetítés a Galériában (Érd, Alsó u. 2.)
amerikai családi animációs film, 107 perc, 2016
Az Énekelj! egy állatok által benépesített emberi világban játszódik. Buster Moon, az elegáns koala egy valaha szebb napokat látott színház igazgatója. Buster örök optimista (na jó, azért kissé zsivány is), és mindennél jobban szereti a színházát – bármit megtenne azért, hogy fennmaradjon. Látva, hogy élete álma az összeomlás szélén áll, egy utolsó esélye van, hogy visszaadja az intézmény régi fényét: ha megrendezi a világ legnagyobb énekversenyét. Öt versenyző emelkedik ki a többiek közül: egy egér, akinek a hangja és a modora is simulékony; egy félénk tini elefánt, akinek hatalmas a lámpaláza; egy túlhajszolt anya, aki huszonöt kismalacot gondoz; egy ifjú gengsztergorilla, aki szakítani akar a kétes családi múlttal; és egy punk-rock tarajos sül, aki arrogáns pasiját igyekszik lerázni magáról. Mind az öten abban a reményben érkeznek Buster színpadára, hogy meg tudják változtatni addigi életüket…
(Port.hu)
Regisztráció: Az esemény betelt!
A X.AVL-Érdi Jazz Fesztivál további programjaira itt tudsz jegyet venni: https://jegyx1.hu/kereses

Mesedélután kézműveskedéssel
2024-09-14 16:30 - 17:00 | PARKVÁROS, Gépész u. 14., Érd, 2030, Magyarország
Ismételten Mesedélután a Parkvárosi Közösségi Házban!
Szeptemberben, újra várjuk a gyerekeket egy közös mesehallgatásra és kézműves foglalkozásra. Az esemény ingyenes! HÁROM ÉVES KORTÓL AJÁNLOTT!
FIGYELEM: A nagy érdeklődésre való tekintettel, REGISZTRÁCIÓ szükséges!
Regisztráció: keszei.virag @szepesmk.hu / 06-23-746118

Pont az a dal - ingyenes filmvetítés (filmváltozás)
2024-09-14 15:00 - 17:00 | GALÉRIA, Alsó utca 2., Érd, 2030, Magyarország
A X. AVL-Érdi Jazz Fesztivál részeként:
Szeptember 14.-én 15 órától Pont az a dal ingyenes filmvetítés a Galériában (Érd, Alsó u. 2.)
amerikai romantikus dráma, zenés film, 113 perc, 2020
A Los Angeles-i zeneipar csillogó világában játszódik a szupersztár énekesnő, Grace Davis (Tracee Ellis Ross) története, akinek tehetsége és egója elképzelhetetlen magasságokban szárnyal. Maggie (Dakota Johnson) Grace túlterhelt személyi asszisztense, aki beleragadt az énekesnő napi, csip-csup ügyeinek intézésébe, de nem mondott le arról a gyermekkori álmáról, hogy zenei producer legyen.
Amikor Grace menedzsere (Ice Cube) olyan választás elé állítja a sztárt, ami eltérítheti a karrierje menetét, Maggie és Grace előállnak egy tervvel, mely örökre megváltoztathatja az életüket…
(Port.hu)
Regisztráció: https://docs.google.com/forms/d/e/1FAIpQLSf3btKP9rw7UzzE9H76-HcteAS_yOxHMVPtzqMhBsjuFblyFQ/viewform?usp=sf_link
A X.AVL-Érdi Jazz Fesztivál további programjaira itt tudsz jegyet venni: https://jegyx1.hu/kereses

Maszat
2024-09-14 10:00 - 13:00 | SZEPES, Alsó u. 9., Érd, 2030, Magyarország
Mi a gyógyír egy zsiráf fájós torkára? Mihez lehet kezdeni a sötétben? Hogyan lehet gyorsan elaludni, akkor is, ha nem akarunk? Mit csináljunk a kisautónk nélkül egy tanyán? Mi az úszófrizura titka? Hogy kell kibékülni? Lehet élvezetes a takarítás? Milyen a jó szülinapi buli?
Maszat és barátai körül a világ állandóan változik, de együttes erővel könnyedén néznek szembe a kihívásokkal, a vadasparkban, egy sötét szobában, a vonaton, vagy akár a fodrásznál is! És az is kiderül, hogy egyedül felöltözni sem olyan nehéz!
Berg Judit író óriási népszerűségnek örvendő mesekönyvének színházi adaptációja. A Pagony Kiadó gondozásában, Agócs Írisz rajzaival megjelent Maszat sorozat 2009 óta az egyik legkedveltebb mese a kisgyermekek körében. A történetet és karaktereit Kárász Eszter és zenésztársai segítenek életre kelteni a színpadon, dallal, prózával, hangszerekkel, varázslatos kellékekkel, mindentudó kockákkal, jelmezekkel, na meg a gyerekekkel. Mese-összeállításként, elbábozva, elénekelve, eltáncolva kap új formát a sorozat, egyetlen, komplex élménnyé fűzve össze Maszat és barátai kalandjait.
A jól ismert mesehősök történetei saját dalokkal elevenednek meg, új köntösbe bújtatva mindazt, amit eddig csak olvasni lehetett. Maszat, Sári és Hochóc kalandjait sok zenével, de a szokásos koncertektől eltérően, különleges összeállításban ismerhetik meg a gyerekek. Aktív közreműködésüknek köszönhetően pedig mindez nem csak nekik szól, de a mese velük együtt kel életre, válik egésszé.
Jegyek: https://nextlevel.jegyx1.hu/esemeny/6489/maszat-erd
A Delta Produkció előadása.
A színdarab Berg Judit – Agócs Írisz: Maszat című sorozata alapján készült a Pagony Kiadó engedélyével.Fellépők: Kárász Eszter és az Eszter-lánc trió, Bata Istvánnal és Veér Csongorral.A dalokat írta: Kárász Eszter és Bata István.Külön köszönet: Kreativ Palota, Romhányi Réka (bábszínész), Tölli Judit.
Az előadás hossza kb. 50 perc.Az előadást 2 éves kortól ajánljuk.

Festőklub felnőtteknek
2024-09-14 09:00 - 17:00 | PARKVÁROS, Gépész u. 14., Érd, 2030, Magyarország
Felnőtteknek szóló festőklub a Parkvárosi Közösségi Házban – havonta egyszer, minden hónap második szombat délelőtt 9 órától 13 óráig
E festőklubon a teljesen kezdők és gyakorlottabbak is megtalálják az örömöt és a kihívást!
Minden alkalommal feszített vászonra, akrilfestékkel készülnek a fő alkotások. A ragyogó színkörből színkeverési feladatokkal és festészeti technikákkal gazdagítjuk tudásunkat.
Célunk, hogy egyediséget, hangulatot, érzéseket visszatükröző képek születhessenek, miközben az alkotók a hétköznapi rutinból kikapcsolódnak, az alkotási folyamat közben feltöltődnek.
A program további részletei https://bohemkuckom.hu/kreativfoglalkozasok/festoklub oldalon olvashatóak.
Érdeklődni és jelentkezni a fenti honlapon, info@bohemkuckom.hu e-mail címen vagy Szegedy Tamaránál a 20/226-2853 telefonszámon lehet!

Edukáció az Életért - három alkalmas előadás-sorozat
2024-09-14 09:00 - 17:00 | PARKVÁROS, Gépész u. 14., Érd, 2030, Magyarország
Háztartási balesetek:
-Megelőzés és ellátás
-Segítségkérés menete
-Hogyan segítsük idős rokonainkat
Jegyár: 1500 Ft/fő/alkalom
További alkalmak:

Első alkalom: 2024. 09.14. szombat 9:00
Második alkalom: 2024.10.12. szombat 9:00
Harmadik alkalom: 2024.11.09. szombat 9:00

Egészségére! Gátizomtorna workshop
2024-09-13 10:30 - 17:00 | PARKVÁROS, Gépész u. 14., Érd, 2030, Magyarország

Jazz játszótér – Interaktív – improvizatív gyerekműsor a Dés András trióval
2024-09-13 10:00 - 17:00 | GALÉRIA, Alsó utca 2., Érd, 2030, Magyarország
Jazz játszótér – Interaktív – improvizatív gyerekműsor a Dés András trióval
Egy gyerek számára a világ még játéktér, és amikor játszik, képes teljesen elmerülni a saját univerzumában. Minden, ami körülötte van, a játék eszközévé válik és elveszti addigi jelentését. A jazz-zenészek, amikor zenélnek, valami hasonlót tesznek harmóniákkal, ritmussal, dallammal. Folyamatosan megpróbálják újraértelmezni az addig felhalmozott tudásanyagot és játszanak, vagyis improvizálnak. Ami gyerekként még a világ legtermészetesebb dolga, azt felnőtté válva hajlamosak vagyunk elfelejteni. Pedig az improvizáció sokszor hétköznapi helyzetekben is megkönnyítheti az életünket.
A gyerekekkel való közös játék, improvizálás arról szól, hogy mi, jazz-zenészek és a gyerekek kölcsönösen adjunk egymásnak valamit. Ők a frissességet, az előítélet-mentes nyitottságot, a játék felhőtlen élvezetét, mi meg azt, amit megtanultunk arról, hogyan lehet mindezt átültetni a zenébe – dallammá, harmóniává, ritmussá. Hogyan tanultunk meg figyelni egymásra, élvezni, szeretni és tisztelni egymás játékát.
A játékban résztvevő mindkét csapat, a gyerekek és a jazz-zenészek is rutinosak az együtt-játékban és tudják, hogy úgy lehet igazán jól játszani, ha hagyjuk a másikat is érvényesülni, ha megvan a kellő bizalom és hiszünk abban, hogy a közösen összedobott ötletek sokkal előrébb vihetik a játékot, mintha mindenki öncélúan szólózna.
A Jazz játszótér a 6-12 éves korosztályt hívja közös, improvizatív mesealkotásra. A gyerekek a kezdetben felvázolt világban személyes döntéseikkel határozzák meg a mese irányát, akár úgy, hogy a szereplők bőrébe bújnak vagy maguk is mesélővé válnak, illetve a közönség soraiból interaktív játékok segítségével alakíthatják a történetet. Ezek a játékok és a zene egymást felváltva, kiegészítve segítenek megjeleníteni hangulatokat, kijelölni gócpontokat, megoldani a konfliktusokat és elképzelni a varázslatos eseményeket.
Délelőtt 2 alkalom:
10:00
11:30

AVL-Érdi Jazzfesztivál
2024-09-12 17:30 - 2024-09-15 17:00 | SZEPES, Alsó u. 9., Érd, 2030, Magyarország
HELYSZÍNVÁLTOZÁS!

A hétvégi rossz időre való tekintettel a pénteki, szombati és a vasárnapi koncertek helyszíne a Szepes Gyula Művelődési Központ lesz.

A szombati jazztörténeti előadásnak szintén a Szepes Gyula Művelődési Központ ad helyet.

A szombati és a vasárnapi filmvetítések helyszíne az Érdi Galéria.

2024.SZEPTEMBER 12. (csütörtök) | AVL Székház
19:00 – Jazz és irodalom – Szőke Nikoletta és Tóth Krisztina
Szőke Nikoletta Jazzplosion
Szőke Nikoletta – ének, László Attila – gitár, Fekete-Kovács Kornél – trombita, szárnykürt, Barcza Horváth József – bőgő, Balázs Elemér – dob
(az esemény regisztrációhoz kötött)
***************************
2024.SZEPTEMBER 13. (péntek)

délelőtt Galéria – Jazz Játszóház (Dés)

17:30 • Magyar Földrajzi Múzeum
Harmónia Jazzműhely: Liane Carroll Quintet (UK-HU)
Liane Carroll – ének, zongora, Horváth Plutó József – basszusgitár, Jeszenszky György – dob, Oláh Krisztián – zongora
Ki Tud Többet – JÁTÉK ajándékokért – Ölvedi Réka
19:00 Random Trip & Gereben Zita & Borbély Mihály
Borbély Mihály – szaxofon, Gereben Zita – ének, Vavra Bence – ének, Cséry Zoltán – billentyűs hangszer, Barabás Tamás – basszusgitár, Delov Jávor – dob, Dj Q-Cee – lemezjátszó, beatbox

***************************
2024.SZEPTEMBER 14. (szombat)

15.00 – Pont az a dal – Galéria

16.00 – Jazztörténeti előadás – Birta Miklós

17:30 • Magyar Földrajzi Múzeum
Oláh Kálmán Jr. Quintett
Oláh Kálmán Jr. – szaxofon, Oláh Krisztián – zongora, Jónás Géza – bőgő, Márkosi András – dob, vendég: Subicz Gábor – trombita, szárnykürt
Ki Tud Többet – JÁTÉK ajándékokért
19:00 Dés László – Dresch Mihály Quartet
Dés László – szaxofon, Dresch Mihály – fúvós hangszerek, Orbán György – bőgő, Dés András – ütőshangszerek

***************************
2024.SZEPTEMBER 15. (vasárnap)
15.00 Énekelj! – Galéria
17:30 • Magyar Földrajzi Múzeum
Jazz.hu: Kiemelkedően tehetséges egyetemisták: Moldovai Dóra & Horváth Szabolcs Quartett

Ki Tud Többet – JÁTÉK ajándékokért
19:00 Hot Jazz Band & Gájer Bálint

A műsorváltozás jogát a szervezők fenntartják.

Jegyárak:

elővétel
helyszín

AVL csütörtök
3 000 Ft
4 000 Ft

napi jegy, péntek, szombat, vasárnap
3 500 Ft
4 000 Ft

3 napos bérlet
8 000 Ft
9 000 Ft

IRKA – Az érdi Irodalomkedvelők klubjának havi programja
2024-09-12 17:00 - 19:00 | GALÉRIA, Alsó utca 2., Érd, 2030, Magyarország
Évadnyitó program.
Minden kedves érdeklődőt szeretettel várunk!

Rántsuk le a függönyt! - Bencze Ilona
2024-09-12 15:00 - 17:00 | SZEPES, Alsó u. 9., Érd, 2030, Magyarország
Bencze Ilona Jászai Mari-díjas, kiváló és érdemes művésszel beszélet Steinkohl Erika
Az esemény az Idősen, akívan Érden programsorozat keretein belül kerül megrendezésre.
A részvétel az érdi 65 év felettieknek ingyenes!

Idolok - Az én paleolitikumom
2024-09-11 16:30 - 18:30 | GALÉRIA, Alsó utca 2., Érd, 2030, Magyarország
2024. szeptember 11-én, szerdán, 16.30 órától Bárány T. Réziával Koppány Attila festőművész beszélget a művésznő Idolok – Az én paleolitikumom című kiállításában.
A belépés díjtalan!

„2017 óta kísérleteztem az anyaggal, ami egy bitumen származék. Kezdetben kizárólag gesztusképeket készítettem, majd az irányított véletlen alkalmazásával később konkrét portrék, alakok megformázása is megjelent munkáimon. A kiállítás a korábbi sorozatokból is bemutat alkotásokat. Jelen sorozat témája az emberi test ősi megjelenítési formáival, archaikus emberi formákkal a szépség időtlenségének megmutatása. Az őskori emberi alakok és a mai kor idoljainak leképezése mai technikákkal, az általam alkalmazott anyagok lehetőségeinek kihasználásával. Az alapkarakterek mellett jelek bemutatása, mert e nélkül nem lenne teljes az az út, amit bejártam az elméleti kutatástól, a manuális vázlatokon és a digitális tervezésen át, egészen a végpontig, a kész sorozatig. Alkotásaimban a korábban papír alapra készített, majd vászonra kasírozott képek speciális kompozit anyagba kerülnek beépítésre, rögzítve ezzel a bitumen adott pillanatban látható, egyébként lassan, de folyamatosan változó állapotát.”
